EkBass/fiwiki-20250220-pages-articles huggingface dataset:
Tivoli

Tivoli on kiertävä huvipuisto. Usein tivolit ovat huvipuistoja pienempiä. Tivoleissa on useita pelikojuja ja ajolaitteita, kuten karuselli ja maailmanpyörä. Lisäksi joissain tivoleissa on pieniä esityksiä.Sirkus Finalndia Tivoli majoittuu yhdelle paikkakunnalle kerrallaan, tyypillisesti se valitsee sijainnikseen kunnan yleisen tai koulun urheilukentän. Tavallisesti tivoli on paikallaan muutamasta päivästä viikkoon. Suomessa tivolit ovat paikallaan vain muutamia päiviä, kun muualla Euroopassa ne ovat paikallaan huomattavasti pidempään. Suomessa tivolit kiertävät vain keväästä syksyyn. Tivolin liikkuvuuden takia laitteet on suunniteltu kulkemaan kuorma- autoissa ja niiden perävaunuissa. Tivolin työntekijät kulkevat huvipuiston mukana sen liikkuessa paikkakunnalta toiselle ja asuvat asuntovaunuissa. Tivolit ovat saaneet nimensä Kööpenhaminan Tivoli-huvipuiston mukaan. Kööpenhaminan Tivoli puolestaan sai nimensä Pariisin Jardins de Tivolista, joka puolestaan otti nimensä Italian Tivoli-nimisen kaupungin huvipuiston mukaan. Vanhimmat Suomessa kiertävät tivolit ovat Tivoli Laine ja Sariolan tivolisuvun ylläpitämät Tivoli Sariola ja Suomen Tivoli. ==Suomea kiertävät tivolit== * Suomen Tivoli * Tivoli Sariola * Tivoli Seiterä (lopetettu 2024) * Tivoli Suuronen * Tivoli Alfred posetiivari.com * Tivoli Laine == Lähteet == == Aiheesta muualla == * Suomen Tivoli Luokka:Huvipuistot
Esau

Esau (Vanhassa kirkkoraamatussa Eesau) () oli Raamatun Vanhassa testamentissa Iisakin ja Rebekan poika ja patriarkka Jaakobin vanhempi kaksosveli. Raamatun mukaan hän oli edomilaisten kantaisä. Esaun jälkeläiset liittyvät myös arabien esi-isänä pidettyyn Ismaeliin avioliiton kautta.1\. Moos. 28:9 "ja niin Esau meni Ismaelin luo ja otti Mahalatin, Aabrahamin pojan Ismaelin tyttären, Nebajotin sisaren, vaimokseen entisten lisäksi" Esau metsästi paljon. Hän oli loistava metsästäjä. Luonteeltaan Esau on kuvattu suorasukaiseksi ja helposti kiihtyväksi, mutta myös jalomieliseksi.Martin Woodrow ja E. P. Sanders: Raamatun henkilöitä, s. 31–32. Suomeksi toimittanut Tuomas Nevanlinna. Helsinki: Kauppiaitten Kustannus Oy, 1987. ISBN 951-635-644-3. Esau oli isänsä Iisakin, hänen veljensä Jaakob taas äitinsä Rebekan lempilapsi. Rebekka juonitteli sokean Iisakin myöntämään esikoisoikeuden Esaun sijasta Jaakobille; Raamatussa ei tosin tarkemmin kerrota, mitä aineellisia tai henkisiä etuja esikoisoikeus merkitsi. Palattuaan eräänä päivänä metsästysretkeltään Esau pyysi veljeltään linssiateriaa. Jaakob vaati vastineeksi esikoisoikeutta, mihin Esau suostui. Aikanaan Jaakob sai Iisakilta esikoispojalle kuuluvan siunauksen ja pakeni heti tämän jälkeen kodistaan äitinsä neuvosta. Kuultuaan tapahtuneesta Esau raivostui ja päätti tappaa Jaakobin. Vuosia myöhemmin Esau kuuli Jaakobin sanansaattajilta, että veli halusi tavata hänet. Esau riensi syleilemään ja suutelemaan Jaakobia ja veljekset itkivät yhdessä; tämä on varmaankin koko Raamatun tunteikkain tapaamiskohtaus. Viimeisen kerran veljekset tapasivat isänsä Iisakin hautajaisissa. Länsimaisissa uskonnoissa Esauta pidetään metaforana kaikille, jotka petkutetaan huonoihin vaihtokauppoihin. == Lähteet == Luokka:Ensimmäisen Mooseksen kirjan henkilöt
Michael Dell

Michael Saul Dell (s. 23. helmikuuta 1965 Houston) on yhdysvaltalainen liikemies ja Dell-tietokoneyhtiön perustaja.Michael S. Dell Encyclopedia of Business 2012 Advameg, Inc. Dell aloitti fysiikan opinnot Austinin yliopistossa, Teksasissa, ja perusti opiskeluaikanaan asuntolahuoneeseensa tietokoneita myyvän pikkuyhtiön. Hänellä oli radikaaleja liikeideoita, hän mm. kokosi tietokoneet vasta kun joku oli sellaisen tilannut, ja toimitti koneen suoraan kokoajalta asiakkaalle.Michael Dell Time 100 Time 2004 Yhtiö oli niin menestyksekäs, että Dell jätti opinnot kesken 19-vuotiaana ja siirtyi kokopäiväiseksi liikemieheksi.Michael Dell Encyclopedia Britannica Yhtiöstä kasvoi yksi maailman suurimmista henkilökohtaisten tietokoneiden valmistajista.Lenovo Gains Over Dell as World's Second-largest PC Maker PC World 2012 Vuonna 2004 (39-vuotiaana) Dell siirtyi pois toimitusjohtajan asemasta mutta jatkaa hallituksen puheenjohtajana.Dell's Michael Dell gives up CEO post CNN Money 2004 Hän on Forbesin listan mukaan vuonna 2012 maailman 40. rikkain ja Yhdysvaltojen 17. rikkain ihminen. == Lähteet == Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1965 syntyneet Luokka:Elävät henkilöt
Pyhä Eskil

Pyhä Eskil oli piispa ja Södermanlandin pyhimys yhdessä pyhän Botvidin kanssa. Hänet kivitettiin vuonna 1080. Hän oli kotoisin Englannista ja toimi piispana nykyisen Eskilstunan kaupungin tienoilla 1000-luvun puolivälissä. Eskilin legenda on säilynyt 1200-luvun jälkipuoliskolta. Tuna mainitaan hiippakuntana ja piispan asuinpaikkana n. 1120. Legendan mukaan Eskil oli kotoisin Englannista ja saarnasi kristinuskoa kuningas Inge vanhemman aikana, joka kääntyi kristinuskoon. Ingen seuraaja Blotsven kunnioitti kuitenkin vanhoja jumalia. Eskil yritti estää uhrijuhlan järjestämistä, mutta hänet surmattiin kivittämällä ja kirveeniskulla nykyisen Strängnäsin kaupungin alueella. Eskil kuvataankin useimmiten kolme kiveä kädessään. Hänen ruumiinsa vietiin Tunaan, jonne hänet haudattiin. 1200-luvulla vietettiin marttyyripiispa Eskilin muisto- ja kuolinpäivää 11. kesäkuuta erityisesti Strängnäsin hiippakunnassa, muualla Ruotsissa kesäkuun 12. päivänä, koska perinteisesti 11. kesäkuuta oli suurempiarvoisen, apostoli Barnabaan, muistopäivä. Kirkollisessa taiteessa Eskilin tunnusmerkkinä on piispanhiippa ja kolme kiveä kuolintavan mukaan. Pyhä Eskil on kuvattu muun muassa Piispa Henrikin sarkofagin kansilaatassa.Unto Salo. Pyhän Henrikin sarkofagi. Nousiainen.fi Eskilstunan kaupunki on saanut nimensä Eskilin mukaan. ==Lähteet== Luokka:Ruotsin kirkon piispat ja arkkipiispat Luokka:Brittiläiset piispat Luokka:Ruotsalaiset pyhimykset Luokka:Brittiläiset pyhimykset
Esra

Esra oli Esran kirjan mukaan juutalainen pappi ja kirjanoppinut. Häntä on usein pidetty varsinaisen lakiin perustuvan juutalaisuuden perustajana. Esran kirjan mukaan kuningas Artahsastan (Artakserkses) antoi lähtöluvan Esralle vuonna 457 eaa. Esra sai luvan viedä kultaa ja hopeaa Jerusalemin uudelleenrakentamiseen. Esran joukko oli suhteellisen pieni – vajaat kaksikymmentätuhatta juutalaista – verrattuna aikaisemmin muuttaneiden lukumääriin. Esra sai valtuudet asettaa tuomareita ja lakimiehiä tuomitsemaan lainrikkojia kuolemaan tai vankeuteen. Hän sai juutalaiset luopumaan pakanallisista vaimoistaan ja hyväksymään hänen Baabelista tuomansa lain (444 eaa.). Esran kirjan kuvaamien tapahtumien ajoitukseen ja historiallisuuteen liittyy huomattavia epävarmuustekijöitä. On epäselvää liittyvätkö tapahtumat Artakserkses I:n, II:n vai III:n kuninkuuden aikaan. Toisaalta tutkimuksessa on edelleen epäselvää heijastavatko Esran kirjassa kuvatut tapahtumat ylipäänsä historiaa. Esraan tai hänen tekoihinsa ei viitata muissa aikalaislähteissä. Ongelmia lisää se, että Esran ja Nehemian kirjat ovat kaksi vuosisataa kestäneen toimitusprosessin tuloksia. Heprealaisessa Raamatussa Esran ja Nehemian kirjat olivat alkujaan yksi kirja nimeltään "Esran kirja". Esran kirja jatkuu siitä, mihin Aikakirjat päättyvät. Aikakirjat päättyvät Kyyros II Suuren määräykseen juutalaisten kotimaahan paluusta. Esran kirjan alkuosa (luvut 1–6) kertoo ensimmäisten pakko­siirtolaisten paluusta Babyloniasta Juudeaan ja jälkiosa (luvut 7–10) toisesta paluusta, jossa myös Esra itse oli mukana. Esran kirjan luvut kuvaavat temppelin uudelleenrakentamista. Tradition mukaan Esra kirjoitti Raamatun Esran kirjan lisäksi myös 1. ja 2. Aikakirjan sekä Esterin kirjan. Lisäksi on olemassa kaksi Esran mukaan nimettyä apokryfikirja: Kreikkalainen Esran kirja ja Esran ilmestys, joiden nimikkeinä Vulgatassa on Kolmas ja neljäs Esran kirja (3. ja 4. Esdras). == Katso myös == * Esran kirjat == Aiheesta muualla == * Esra suomenkielisessä Raamatussa (1933/1938) Luokka:Vanhan testamentin henkilöt Luokka:Seulonnan keskeiset artikkelit
Ester

Ester (persialainen nimi tarkoittaa suomeksi tähteä) oli Raamatun mukaan juutalaistyttö, joka eli Persian pääkaupungissa Susassa. Hän on Raamatun Esterin kirjan päähenkilö. Raamatun mukaan Ester oli Persian kuninkaan Ahasveroksen puoliso, joka onnistui pelastamaan juutalaiset hoviherra Hamanin suunnittelemalta juutalaisten kansanmurhalta. Juutalaiset viettävät vuosittain purim-juhlaa Esterin kirjassa kuvattujen tapahtumien muistoksi. == Ester Raamatussa == Ester, toiselta nimeltään Hadassa, oli Mordokain kasvattityttö. Mordokai oli Raamatun mukaan juutalainen palvelija Persian kuningas Ahasveroksen hovissa. Ahasveroksen on yleisesti oletettu olleen sama kuin Kserkses I, mitä nimeä hänestä vuoden 1992 raamatunkäännöksessä käytetäänkin. Kuningatar Vasti oli erotettu tämän kieltäydyttyä kuningas Ahasveroksen käskystä, ja Ahasveros järjesti kauneuskilpailut uuden kuningattaren valitsemiseksi. Mordokai toimitti Esterin kuninkaan palatsiin haareminvalvoja Hegain huostaan. Ester pääsi kuningas Ahasveroksen suosioon ja puolisoksi. Hoviherrat Bigtan ja Teres päättivät tappaa kuningas Ahasveroksen. Mordokai sai vihiä asiasta ja ilmoitti Esterille, joka kertoi asian kuninkaalle. Hoviherrat vangittiin ja surmattiin. Ahasveros valitsi pääministeriksi Hamanin. Mordokai kieltäytyi osoittamasta kunnioitusta Hamanille. Haman sai kuulla Mordokain olevan juutalainen ja päätti kostoksi murhauttaa kaikki Persian juutalaiset. Ester sai kuitenkin kansanmurhan estetyksi. == Lähteet == * Est.1:1-10:3 ===Viitteet=== == Aiheesta muualla == * Esterin kirja suomenkielisessä Raamatussa (1992) Luokka:Vanhan testamentin henkilöt
Octopus’s Garden

Octopus’s Garden on The Beatlesin kappale vuodelta 1969. Sen on kirjoittanut Ringo Starr ja se oli toinen kahdesta Beatles-kappaleesta, jotka Starr kirjoitti yhtyeelle (toinen on ”Don’t Pass Me By”). Kappale julkaistiin The Beatlesin Abbey Road -albumilla sekä myöhemmin ”sinisenä tuplana” tunnetulla kokoelmalevyllä The Beatles 1967–1970. Elokuvassa Let It Be nähdään Ringo tekemässä kyseistä kappaletta George Harrisonin avustaessa häntä. Freud Marx Engels & Jung on tehnyt kappaleesta suomenkielisen version nimeltä ”Tursaan puutarhassa”. ==Lähteet== Luokka:The Beatlesin kappaleet Luokka:Vuoden 1969 kappaleet
Eteokles

Eteokles () oli kreikkalaisessa mytologiassa Oidipuksen ja Iokasten poika sekä Polyneikeen, Ismenen ja Antigonen veli.Apollodoros: Bibliotheke ('Kirjasto') 3.5.8 (engl. käännös) Kun Oidipukselle selvisi, että hän oli surmannut isänsä Laioksen ja nainut äitinsä, hän lähti Thebasta maanpakoon.Hyginus: Fabulae lxvii (engl. käännös)Apollodoros: Bibliotheke ('Kirjasto') 3.5.9 (engl. käännös) Valta siirtyi hänen pojilleen Eteokleelle ja Polyneikeelle, jotka päättivät hallita kaupunkia vuosittain vuorotellen. Eteokles sai veljeksistä vanhempana ensimmäisenä hallita kaupunkia, mutta kun hänen kautensa tuli päätökseen, hän ei halunnutkaan luopua vallasta. Polyneikes joutui lähtemään kaupungista, mutta suuntasi kulkunsa Argokseen, jossa hän hankki itselleen kuningas Adrastoksen tuen. Adrastoksen varustaman armeijan, jota johti seitsemän sotapäällikköä, avulla Polyneikes hyökkäsi Thebaa vastaan. Taistelun aikana veljekset surmasivat toisensa kaksintaistelussa.Apollodoros: Bibliotheke ('Kirjasto') 3.6.1–9 (engl. käännös)Hyginus: Fabulae lxviii (engl. käännös)Diodoros Sisilialainen: Historia 4.65.1–3 (engl. käännös) == Lähteet == Luokka:Theban kuninkaat
Paperback Writer

Paperback Writer on pääosin Paul McCartneyn kirjoittama kappale (vaikkakin se on merkitty parivaljakko Lennon-McCartneyn tekemäksi).Oldies.about.com Se julkaistiin The Beatlesin yhdennentoista singlen A-puolella Yhdysvalloissa 30. toukokuuta 1966 ja Britanniassa 10. kesäkuuta samana vuonna. Kappale meni ykköseksi muun muassa Britannian, Yhdysvaltojen, Länsi-Saksan, Tanskan ja Australian myyntilistoilla.Nyman s. 39. B-puolen ”Rain” oli John Lennonin käsialaa. ==Kappale ja taustat== Laulu oli esitetty itseään kustantajalle kauppaavan ”roskaromaanikirjailijan” näkökulmasta, joka halusi julkaista säädyttömän tarinan säädyttömästä herra Learista. Kappale oli samalla The Beatlesin ensimmäinen varsinainen single, joka ei ollut rakkauslaulu. (Tätä linjaa tosin edusti myös Rubber Soul -albumin ”Nowhere Man”, joka julkaistiin singlenä Yhdysvalloissa.) Alkusysäyksen ”Paperback Writerin” tekemiseen lienee antanut McCartneyn täti, joka oli pyytänyt Paulia tekemään laulun jostakin muusta aiheesta kuin rakkaus.Paperback Writer by The Beatles Songfacts Laulu saattoi myös toimia eräänlaisena kunnianosoituksena aloitteleville kirjailijoille, joihin lukeutui myös John Lennon, jonka esikoiskirja Hispanialainen jakovainaa oli ilmestynyt vuonna 1964. ”Paperback Writerissa” yhtye laulaa neliäänisesti. Merkittävää on myös aikaisempaa raskaampi bassosoundi sekä Gibson SG:llä Humbucker-mikrofonia käyttämällä soitettu kitarariffi. Abbey Roadin studioiden äänitystekniikkaa oli kehitetty uusilla laitteilla, kuten kompressoreilla, oskillaattoreilla ja limittereillä. Beatlesin musiikki muuttuikin merkittävästi ”Paperback Writerin” ja sen B-puolella olevan ”Rain”-kappaleen toimiessa suunnannäyttäjinä uudenlaiseen ja monipuolisempaan äänimaailmaan.Nyman s. 29. ”Paperback Writer” erosi kaikista muista 1966 julkaistuista Beatlesin kappaleista sikäli, että se oli ainoa, jota voitiin esittää kiertueilla. Mark Shipper on kirjoittanut kirjan nimeltä Paperback writer: Beatlesien elämä ja toiminta (Johanna kustannus, 1982). Kirjan on suomentanut Juice Leskinen. ==Lähteet== *Nyman, Jake: Onnenpäivät 2, Tammi, 1995, ISBN 951-31-0573-3 ===Viitteet=== Luokka:The Beatlesin kappaleet Luokka:Vuoden 1966 kappaleet Luokka:Britannian singlelistan ykköset Luokka:Billboard Hot 100 -listan ykköset
Oidipus

Oidipus () oli kreikkalainen tarusankari, Theban kuninkaan Laioksen ja hänen puolisonsa Iokasten poika. Koska Delfoin oraakkeli oli ennustanut, että Oidipus tappaisi vartuttuaan isänsä ja naisi äitinsä, lähetti kuningas palvelijan viemään Oidipuksen metsään, jossa palvelijan tuli surmata Oidipus. Palvelija ei kuitenkaan hennonut surmata viatonta poikaa, vaan sitoi vain Oidipuksen puuhun kiinni ja hylkäsi pojan metsään. Jonkin ajan kuluttua Korintin kuninkaan alamaiset löysivät Oidipuksen puuhun sidottuna, vapauttivat pojan ja veivät hänet kuninkaan luo, joka otti pojan omakseen. Kuningas antoi pojalle tämän turvonneiden jalkojen mukaan nimen Oidipus. == Elämä myytin mukaan == Oidipus kasvoi Korintissa, mutta sai vuosia myöhemmin kuulla juopuneelta ystävältään, ettei kuningas ja kuningatar ole hänen oikeita vanhempiaan. Oidipus lähti kysymään neuvoa Delfoin oraakkelilta, ja tämä kertoi, että hän tulisi surmaamaan isänsä ja naimaan äitinsä. Hän päätti lähteä Korintista estääkseen ennustusta toteutumasta. Lähdettyään Korintista Oidipusta vastaan tulivat eräällä kapealla tiellä vaunut, joita ohjastivat Laios ja eräs tämän sotilaista. Laios käski Oidipusta väistymään, mutta Oidipus ei tähän suostunut. Riidan lopuksi Oidipus surmasi Laioksen ja sotilaan. Thebaan saavuttuaan Oidipus sai kuulla, että koska Theban kuningas oli surmattu, kaupunkia ahdisteli sfinksi. Oidipus vapautti kaupungin sfinksistä vastaamalla oikein sen arvoitukseen: ”Mikä kulkee aamulla neljällä jalalla, päivällä kahdella ja illalla kolmella jalalla”. Oikea vastaus kysymykseen oli ihminen: hän konttaa lapsena, kävelee aikuisena ja käyttää vanhuksena kävelykeppiä. Hämmästyneenä Oidipuksen oikeasta vastauksesta sfinksi tappoi itsensä. Kiitokseksi sfinksin surmaamisesta thebalaiset korottivat Oidipuksen kuninkaakseen, ja hän otti Iokasten puolisokseen. Oidipus ja Iokaste elivät onnellisesti ja saivat lapsia, kunnes jumalat lähettivät ruton rankaisemaan kaupunkia. Oraakkelin mukaan rutosta selvittäisiin, kun entisen kuninkaan surmaaja olisi häädetty kaupungista. Tunnollisena miehenä Oidipus päätti välittömästi aloittaa tutkinnan surmaajan löytämiseksi. Lopulta tietäjä Teiresias paljasti totuuden; sen kuultuaan Iokaste hirttäytyi ja Oidipus puhkaisi silmänsä ja lähti maanpakoon. Hän kuoli Attikan Kolonoksessa. Oidipuksella ja Iokastella oli pojat Eteokles ja Polyneikes sekä tyttäret Antigone ja Ismene. Oidipuksen tarinan tunnetuin esitys on Sofokleen tragedioissa Kuningas Oidipus ja Oidipus Kolonoksessa. Oidipuksesta kertoi myös kadonnut eepos Oidipodeia. == Katso myös == * Oidipuskompleksi == Lähteet == == Kirjallisuutta == * * * == Aiheesta muualla == Luokka:Kreikkalaisen mytologian sankarit Luokka:Seulonnan keskeiset artikkelit Luokka:Theban kuninkaat
Polyneikes

Polyneikes () oli kreikkalaisessa mytologiassa Oidipuksen poika.Castren & Pietilä-Castren 2000, s. 439 Hänen ja hänen veljensä Eteokleen välinen kaksintaistelu päättyi molempien kuolemaan.Apollodoros: Bibliotheke ('Kirjasto') 3.6.1–9 (engl. käännös) Polyneikes oli myös Ismenen ja Antigonen veli. == Lähteet == * === Viitteet === Luokka:Theban kuninkaat
Sytytystulppa

Sytytystulppa on kipinäsytytteisissä mäntämoottoreissa käytettävä, sylinterinkanteen kierretty keramiikkaeristeinen metalliosa, johon johdettu suurjännitteinen sytytysvirta synnyttää kipinän palotilassa olevien tulpan kärkien välissä ja siten sytyttää polttonesteen ja ilman seoksen moottorissa. Tavallisessa sytytystulpassa on kaksi elektrodia eli kärkeä, keskikärki ja sivukärki. Niiden kärkiväli on normaalisti 0,6–0,9 mm mutta joissakin tapauksissa suurempi, jopa 2,5 mm. Nykyisin käytetään usein ns. monikärkitulppia, joissa on useampi kuin yksi sivuelektrodi. Erikoisrakenteisessa pintapurkaussytytystulpassa kipinä "liukuu" keskikärjen ja ulkokärjen välissä olevaa eristemateriaalia pitkin, eikä "hyppää" ilmassa kärjestä toiseen kuten tavanomaisissa sytytystulpissa. Nykyisin sytytystulppa on moottorimallikohtainen osa, joka on valmistettu tietyllä kärkirakenteella, sivukärkien lukumäärällä, kärkivälillä, ja tietyllä lämpöarvolla usein vain yhtä moottorimallia varten. Kärkien valmistusmateriaalina käytetään erikoismetalliseoksia, koska ne joutuvat kestämään suuria mekaanisia, sähköisiä ja lämpörasituksia. Sytytystulpat ovat kuluvia osia ja ne on määrävälein vaihdettava. Sytytystulppien käyttöikä on eräissä moottorimalleissa jopa 160 000 km. Lasersytytystä on kaavailtu sytytystulppien korvaajaksi korkean puristussuhteen moottoreissa. == Historia == Sytystulpan keksi Étienne Lenoir vuonna 1859 ja hän patentoi sen tämän jälkeen. Sähköiseen sytytykseen kehittivät parannuksia myös muun muassa Nikola Tesla ja Robert Bosch, joka suunnitteli parannuksia magneettoon. Vuonna 1902 Boschille työskennellyt insinööri Gottlob Honold esitteli entistä paremman järjestelmän, joka käytti korkeaa jännitettä magneeton ja sytytystulpan kanssa. == Katso myös == * Plasmasytytys == Lähteet == == Aiheesta muualla == Luokka:Polttomoottorit Luokka:Auton sähköjärjestelmät
Ismene

Ismene () oli kreikkalaisessa mytologiassa Oidipuksen ja tämän äidin ja puolison Iokasten tytär sekä Antigoneen sisar. Hän esiintyy useissa Sofokleen näytelmissä, ennen kaikkea tragedioissa Oidipus Kolonoksessa ja Antigone. Oidipus jätti Theban kuninkaankruunun kahdelle pojalleen, Eteokleelle ja Polyneikeelle, jotka suostuivat vuorottelemaan hallitsijoina. Ensimmäisen vuoden jälkeen Eteokles kieltäytyi kuitenkin luovuttamasta kruunua Polyneikeelle, ja tämä hyökkäsi Thebaan sotaretkellä, joka tunnetaan nimellä seitsemän Thebaa vastaan. Molemmat veljekset kuolivat taistelussa. Kuningas Kreon nousi valtaistuimelle ja kielsi ketään hautaamasta Polyneikesta. Polyneikeen sisar Antigone uhmasi kuitenkin käskyä, ja Kreon määräsi tämän haudattavaksi elävältä. Silloin Antigoneen sisar Ismene ilmoitti auttaneensa Antigonea ja vaati itselleen samaa kohtaloa. Jumalat puuttuivat kuitenkin peliin eivätkä hyväksyneet Kreonin päätöstä. Kreon kumosi käskynsä ja hautasi itse Polyneikeen. Luokka:Kreikkalainen mytologia
Iokaste

Iokaste () oli kreikkalaisessa mytologiassa Oidipuksen äiti ja puoliso. Homeros käytti hänestä myös nimeä Epikaste. Iokaste oli Menoikeuksen tytär ja Laioksen vaimo, ja hän sai Laioksen kanssa yhden pojan, Oidipuksen. Iokaste avioitui tietämättään Oidipuksen kanssa, tämän kukistettua sfinksin. Hän sai vielä neljä lasta: Antigonen, Eteokleen, Polyneikeen ja Ismenen. Saatuaan selville että oli naimisissa poikansa, isänmurhaaja Oidipuksen kanssa, Iokaste hirttäytyi. == Lähteet == Luokka:Kreikkalaisen mytologian kuningattaret
Eudaimonismi

Eudaimonismi (kreikan sanasta eudaimonia eli onni) eli onnellisuusoppi on etiikan suuntaus, jonka mukaan eettisen toiminnan tavoite on tai sen tulee olla onnellisuus. Ajattelun tunnetuin edustaja on Aristoteles. == Lähteet == Luokka:Antiikin filosofia Luokka:Etiikan suuntaukset
K. Eric Drexler

Kim Eric Drexler (s. 25. huhtikuuta 1955) on yhdysvaltalainen insinööri, joka tunnetaan parhaiten molekulaarisen nanoteknologian tutkijana ja popularisoijana. Hän on kirjoittanut aiheesta kolme kirjaa: Engines of Creation (1986), Unbounding the Future (Christine Petersonin ja Gayle Pergamitin kanssa 1991) ja Nanosystems (1992). Drexler on termin ”grey goo” kehittäjä. Hän myös perusti Foresight Instituten Christine Petersonin kanssa vuonna 1986 edistämään nanoteknologian kehitystyötä. == Aiheesta muualla == * e-drexler.com * Foresight Institute * Engines of Creation ja Unbounding the Future ovat saatavilla ilmaiseksi netissä. Luokka:Yhdysvaltalaiset insinöörit Luokka:Vuonna 1955 syntyneet Luokka:Elävät henkilöt
Rudolf Eucken

Rudolf Eucken (5. tammikuuta 1846 – 14. syyskuuta 1926) oli saksalainen filosofi. Hän toimi professorina Jenassa 1874–1919. Teoksissaan Eucken esitteli idealistista filosofiaa. Hän sai kirjallisuuden Nobel-palkinnon vuonna 1908. Hänet kutsuttiin Suomen Tiedeseuran kunniajäseneksi vuonna 1910. == Suomennetut teokset == * * == Muita teoksia == * Der Kampf um einen geistigen Lebensinhalt (1896) * Der Wahrheitsgehalt der Religion (1901) * Grundlinien einer neuen Lebensanschauung (1907) * Geistige Strömungen der Gegenwart (1908) * Können wir noch Christen sein? (1911) * Present Day Ethics in their Relation to the Spiritual Life (1913) * Der Sozialismus und seine Lebensgestaltung (1920) == Lähteet == == Aiheesta muualla == * Vapaasti ladattavia Rudolf Euckenin e-kirjoja Project Gutenbergiltä ja Projekti Lönnrotilta Luokka:Saksalaiset filosofit Luokka:Saksalaiset kirjailijat Luokka:Moraalifilosofit Luokka:Nobelin kirjallisuuspalkinnon saajat Luokka:Vuonna 1846 syntyneet Luokka:Vuonna 1926 kuolleet
Euhemeros

Euhemeros (, n. 330 - 260 eaa.) oli antiikin kreikkalainen kyreneläiseen koulukuntaan kuulunut filosofi ja kirjailija. Hän esitti Pyhä kirjoitus (Hiera Anagraphê) -nimisessä utopistis-filosofisessa matkakertomuksessa, että jumalat ovat alun perin olleet ihmisiä, joita on heidän kuolemansa jälkeen ryhdytty palvomaan. Monet hallitsijat ovat todellisuudessakin julistautuneet jumalaksi. Tätä ajattelua on myöhemmin ruvettu kutsumaan euhemerismiksi. ==Lähteet== Luokka:Antiikin kreikkalaiset kirjailijat Luokka:Kyreneläiset filosofit
Europe (mytologia)

Europe () tai Europa (lat.) oli kreikkalaisessa mytologiassa foinikialainen prinsessa ja Kreetan kuningas Minoksen äiti. Euroopan maanosan sanotaan olevan nimetty Europen mukaan. == Elämä == Europen isä oli foinikialainen kuningas Agenor, ja hänen äitinsä oli joko Telefassa tai Argiope. Toisen käsityksen mukaan Europe oli Agenorin pojan Foiniksin tytär. Kun Europe oli vielä nuori, ylijumala Zeus rakastui häneen. Zeus otti komean valkoisen härän hahmon ja houkutteli Europen istumaan selkäänsä. Zeus kuljetti Europen Kreetaan ja piti hänet rakastajattarenaan. Heille syntyivät pojat Minos, Sarpedon ja Rhadamanthys. Myöhemmin Europe nai Asterionin ja sai hänen kanssaan Kreeta- tyttären. Toisessa kertomuksessa Europe on meren jumala Poseidonin pojan Eufemuksen äiti, ja ehkä myös Zeuksen pojan Aiakosin äiti. == Vaikutus == Jo Hesiodos kertoi Euroopan maanosan olevan nimetty Europen mukaan. Myöhemmin Europen mukaan on nimetty Jupiterin kuu Europa ja asteroidi 52 Europa. Europe ja Zeus ovat kuvattuina kreikkalaiseen kahden euron kolikkoon. Europe on kuvattuna myös toisen sarjan euroseteleiden vesileimassa. == Maalauksia == Tizian 085.jpg|Europen ryöstö. Tizian 1559–1562. Rembrandt Harmensz. van Rijn - The Abduction of Europa - Google Art Project.jpg|Europen ryöstö. Rembrandt 1632. Moreau, Europa and the Bull.jpg|Europe ja härkä. Gustave Moreau 1869. == Lähteet == == Aiheesta muualla == Luokka:Euroopan unionin symbolit Luokka:Kreikkalaisen mytologian prinsessat
Molekulaarinen nanoteknologia

Molekulaarinen nanoteknologia (MNT) on nanoteknologiaa, joka perustuisi yksittäisten atomien täsmälliseen sijoitteluun mekanosynteesin avulla. Termi molekulaarinen nanoteknologia on otettu käyttöön, koska nykyisin käyttöön vakiintunut yleistermi nanoteknologia ei viittaa samaan mitä esimerkiksi K. Eric Drexler sillä alun perin tarkoitti. Ralph Merkle on verrannut tämän päivän kemiaa Lego-palikoilla rakenteluun nyrkkeilyhanskat kädessä, kun taas mekanosynteesissä jokainen atomi sijoitettaisiin tarkasti haluttuun paikkaan. == Katso myös == * Molekyyli * Nanoteknologia * Nanotiede == Aiheesta muualla == * Foresight Institute * Center for Responsible Nanotechnology * Nanotechnology Now Luokka:Nanoteknologia
Kuuma piste

Kuuma piste eli kuuma kohta () on paikka Maan kuoressa, missä havaitaan pitkäaikaista tulivuoritoimintaa suunnilleen samassa kohdassa. Tulivuoritoiminta ei selity laattatektonisella mekanismilla, ts. laattojen reunojen keskinäisellä toiminnalla. Kuuma piste pysyy paikallaan, kun taas litosfäärilaatta sen päällä liikkuu vuosimiljoonien kuluessa. Kuumassa kohdassa tapahtuu kivisulan eli magman nousua Maan vaipasta ylöspäin kuorikerroksen alaosaan – kuuman kohdan alla on pluumi. Tällöin Maan kuoreen syntyy ainakin 100–200 km leveä kilpitulivuori. Kuuman kohdan ikä on kymmeniä miljoonia vuosia. Kuumia kohtia on havaittu yhteensä noin 50. Havaijisaaret ovat syntyneet yksi toisensa jälkeen valtamerilaatan ylittäessä kuuman kohdan. Emperor-Havaijin kuuma piste aktivoitui 70 miljoonaa vuotta sitten. Mauna Loa ja Kilauea ovat nuorimpia saariryhmän tulivuoria. Kuuma piste on synnyttänyt myös Marshall-Ellice-tulivuoriketjun. Kuuma piste on osallistunut Islannin tulivuoritoimintaan. Merkittävimpiä ovat Havaijin lisäksi Réunion, Yellowstone, Galápagossaaret ja Islanti. Vähemmän aktiivisia ovat esimerkiksi Azorit, Bermuda, Bouvet’nsaari, Ascension, Jan Mayen, Saint Helena ja Tristan da Cunha. Marsissa on valtavan suuria kuumien kohtien synnyttämiä tulivuoria, esimerkiksi Olympus Mons. Koska Mars muistuttaa jäätynyttä alku-maata, kuumat kohdat lienevät Maan nuoruudessa olleet nykyistä aktiivisempia. == Lähteet == * Hot Spot Oulun yliopisto * U.S. Geological Survey Luokka:Laattatektoniikka Luokka:Vulkanologia Luokka:Seulonnan keskeiset artikkelit
Triple sec

Triple sec on väritöntä appelsiininmakuista likööriä. Sitä käytetään tuhansissa erilaisissa drinkeissä. Triple secin valmistuksessa käytetään Curaçaon saarella kasvavien appelsiinien kuoria. Curaçaon appelsiinit ovat tavallista kirpeämpiä, ja triple seciin käytetään kypsymättömiä appelsiineja. Sec tarkoittaa ranskan kielessä kuivaa, mutta yhden teorian triple secin nimessä se viittaa tislaukseen: juoma on väritöntä kolmivaiheisen tislausprosessin jälkeen. Toisen teorian mukaan nimi tulee siitä, että siinä käytetään kolmea eri appelsiininkuorta. Alkuperäinen triple sec on Cointreau, jonka kehittivät Adolphe ja Edouard-Jean Cointreau Ranskassa. Se on hyvin samankaltainen juoma kuin Curaçao, joka tulee Curaçaon saarelta. Curaçaoa alettiin valmistaa vuonna 1886, Cointreauta vuonna 1849. Triple seciä valmistetaan Ranskassa, Meksikossa, Yhdysvalloissa sekä Curaçaon saarella. Triple secin alkoholitilavuusprosentti on tyypillisesti noin 30, mutta eri merkeillä se vaihtelee 20 % ja 40 % välillä. Myös alkoholittomia versioita on olemassa. == Triple sec -merkkejä == *Aristocrat *Arrow *Bandolero *Bols *Cointreau *De Kuyper *Grand Marnier *Hiram Walker *Le Favori *McGuinness *Mohawk ===Alkoholittomia=== *Arrow *Franco’s *Rose’s ==Lähteet== Luokka:Liköörit Luokka:Seulonnan keskeiset artikkelit
Leopold II

Leopold II voi viitata seuraaviin henkilöihin: * Leopold II (1835–1909), Belgian kuningas 1865–1909 * Leopold II (1747–1792), Pyhän saksalais- roomalaisen keisarikunnan keisari 1790–1792 * Leopold II (1797–1870), Toscanan suurherttua 1824–1859 * Leopold II (1050–1095), Itävallan rajakreivi 1075.
Kudonta

Kudonta eli kutominen tarkoittaa kankaan tai muun tekstiilituotteen valmistamista loimi- ja kudelankajärjestelmää käyttäen. Kankaan pituussuunnassa kulkevat langat muodostavat loimen, ja leveyssuunnassa kulkevat langat kuteen. Kangasta kudotaan yleensä käsin kangaspuilla tai teollisesti kutomakoneella. Muinaispukujen rekonstruoinnissa on jouduttu perehtymään sen aikaisiin työtapoihin ja välineisiin. Muinaispukujen kankaat valmistettiin loimipainoisilla kangaspuilla. Monissa Suomen murteissa kudonnalla voidaan tarkoittaa myös neulontaa eli tekniikkaa, jossa tekstiilipinta muodostuu toisiinsa liittyvistä silmukoista. == Historiaa == On ajateltu, että jo alkukantainen ihminen on käyttänyt kutomismenetelmää punoessaan ja pujotellessaan juuria ja oksia ristikkäin. Myöhemmin töihin on käytetty myös muita kuituja ja esimerkiksi eläinten karvoja. Pujotellessaan kuituja käsin puiden väliin pingotettujen kuitujen lomitse, alkukantainen ihminen huomasi kuinka kutomista helpottaisi, jos loimeen muodostuisi viriö jonkin mekaanisen järjestelmän avulla. (Viriöksi kutsutaan aukkoa, joka on kuteen pujottamista varten ja muodostuu osan loimilangoista ollessa ylhäällä ja osan alhaalla.) Tästä kutominen on kehittynyt pikkuhiljaa meidän yleisesti tuntemaamme muotoon kangaspuille.Harjumäki ym. 2011, s. 6 Ensimmäiset kudonnaiset ovat olleet välttämättömiä tarvetekstiilejä, kuten vaatekankaita. Kutomisen historian alkuajoilta ei ole säilynyt tuotteita nykypäiviin, mutta Egyptistä on autiomaan hiekasta löydetty yli 3000 vuotta sitten kudottuja palttinaisia pellavakankaita.Harjumäki ym. 2011, s. 7 == Kudontateollisuus Suomessa == Kudontateollisuuden huippukausi Suomessa oli 1930-luvulla. Kauhavan noin tusina kutomoyritystä työllisti päivittäin 1800 kankuria. Sodan jälkeen kutomoyrittäminen elpyi; kudonta alkoi koneistua ja syntyivät mattokutomot. Myyntikudonta hiipui 1980-luvulla.Heinänen 2002. == Katso myös == * Matonkudonta * Lautanauha * Rengaskudonta * Luettelo Suomen tekstiili- ja vaatetustehtaista == Lähteet == *Harjumäki, U., Lähteenmäki, E. & Vuorivirta, A.. Kankaankutojan ammattitekniikka. Helsinki, Otava 2011 ISBN 951-1-09078-X ===Viitteet=== == Kirjallisuutta == * * * * * * * *
Ian Roberts (rugbynpelaaja)

Ian Roberts on entinen australialainen rugbytähti, joka julkisti homoseksuaalisuutensa mediassa vuonna 1995. Hän jatkoi menestyksekästä urheilu-uraansa vuoteen 2000 asti ja sai monien yllättävien tahojen hyväksynnän. Ennen julkituloaan hän oli jonkin aikaa rugbyliigan kalleimmin palkattu pelaaja. Jalkapallouransa jälkeen hän on opiskellut näyttelemistä. Roberts on yhä ainoa australialainen urheilija, ja maailmanlaajuisestikin yksi harvoista, joka on kertonut homoseksuaalisuudestaan urheilu-uran aikana.Timbom.net, The World of Ian Urheilulehdessä hänet on arvioitu 2009 kaikkien aikojen seitsemänneksi parhaaksi homo- tai biseksuaaliseksi urheilijaksi. ==Lähteet== == Aiheesta muualla == *Kuvia ja artikkeleita Ian Robertsista Luokka:Australialaiset rugbynpelaajat Luokka:Syntymävuosi puuttuu Luokka:Elävät henkilöt
Mark Leduc

Mark Leduc (4. toukokuuta 1962 Toronto, Kanada – 22. heinäkuuta 2009 Toronto, Kanada) oli kanadalainen nyrkkeilyn hopeamitalisti Barcelonan olympialaisissa vuonna 1992. Tämän jälkeen hän siirtyi ammattilaiseksi. Päätettyään uransa vuonna 1993 Leduc kertoi vuoden 1994 TV-dokumentissa For the Love of the Game olevansa homoseksuaali. Leducilla oli levoton nuoruus. Hänet muun muassa tuomittiin aseellisesta ryöstöstä vankeuteen. Myöhemmin hän kertoi, että häiriökäyttäytymisen taustalla oli osaksi oman homoseksuaalisuuden hyväksymisen vaikeus. Hotellin saunasta tiedottomana löydetty Leduc menehtyi seuraavana yönä sairaalassa. Lääkärit uskoivat hänen saaneen lämpöhalvauksen, joka johti sisäelinten vaurioitumiseen.. == Lähteet == * === Viitteet === Luokka:Kanadalaiset nyrkkeilijät Luokka:Kanadalaiset olympiamitalistit Luokka:Vuonna 1962 syntyneet Luokka:Vuonna 2009 kuolleet
Esera Tuaolo

Esera Tavai Tuaolo (s. 11. heinäkuuta 1968 Honolulu, Havaiji) on havaijilaissyntyinen, uransa lopettanut amerikkalaisen jalkapallon pelaaja. Hän pelasi NFL:ssa (National Football League) eri joukkueissa yhdeksän vuoden ajan. Tuaolo tunnusti uransa lopettamisen jälkeen suorassa TV-lähetyksessä olevansa homoseksuaali. Hän on historian kolmas NFL:ssa pelannut urheilija, joka on julkistanut homoutensa. Häntä ennen näin tekivät David Kopay (1975) ja Roy Simmons (1992). Tuaolo kertoi salaamisesta koituneiden henkisten paineiden ajaneen hänet itsemurhan partaalle. == Lähteet == ==Aiheesta muualla== *Esera Tuaolon viralliset sivut Luokka:Yhdysvaltalaiset amerikkalaisen jalkapallon pelaajat Luokka:Vuonna 1968 syntyneet Luokka:Elävät henkilöt
Bob Paris

Bob Paris (s. 14. joulukuuta 1959) on yhdysvaltalainen kehonrakentaja, joka voitti 23-vuotiaana vuonna 1983 IFBB:n maailmanmestaruuden eli Mr. Universe -tittelin. Joitakin vuosia myöhemmin hän kohahdutti kehonrakennuspiirejä paljastamalla Ironman-lehden haastattelussa olevansa homoseksuaali. Myöhemmin hän on kirjoittanut kirjoja kokemastaan, muun muassa Gorilla Suit – My Adventures in Bodybuilding, sekä puhunut näkyvästi homojen oikeuksien puolesta. == Lähteet == == Aiheesta muualla == * Bob Parisin kotisivut Luokka:Yhdysvaltalaiset kehonrakentajat Luokka:Vuonna 1959 syntyneet Luokka:Elävät henkilöt
Chris Dickerson

Chris Dickerson (25. elokuuta 1939 New York – 23. joulukuuta 2021https://barbend.com/bodybuilder-chris-dickerson-obituary/) oli yhdysvaltalainen kehonrakentaja, joka voitti vuonna 1982 Mr. Olympia -tittelin 43-vuotiaana ja oli siten vanhin tittelin voittaja. Hän oli myös taitava oopperalaulaja. Dickersonin kehonrakennusura kesti kolmisenkymmentä vuotta. Ensimmäiseen kilpailuunsa hän osallistui 1965, ja tässä Mr. Long Beach -kilpailussa hän tuli kolmanneksi. Vuonna 2000 Dickerson otettiin mukaan Kansainvälisen kehonrakennusliiton (IFBB) kunniagalleriaan. == Lähteet == Luokka:Yhdysvaltalaiset kehonrakentajat Luokka:Vuonna 1939 syntyneet Luokka:Vuonna 2021 kuolleet
Dalmatia

Dalmatia on historiallinen alue Kroatiassa, Adrianmeren rannikolla. Se on saanut nimensä alueella ennen ajanlaskun alkua asuneesta dalmaattien kansasta. Alueen nimi on säilynyt dalmatiankoiran nimessä; rotu on Kroatiasta kotoisin. == Historia == Roomalaiset valloittivat alueen 229–213 eaa. Rooman valtakunnan osana alue kuului ensin Illyricumin provinssiin ja sitten Illyricum Superiuksen provinssiin. Myöhemmin se muodosti oman Dalmatian provinssinsa. Keisarikunnan jaossa Dalmatia tuli osaksi Länsi-Rooman valtakuntaa. Vuosina 489–535 alue kuului itägoottien valtakuntaan, ja sen jälkeen se liitettiin Itä-Rooman keisarikuntaan. 600-luvulla maahan tunkeutui slaavilaisia heimoja, kroatialaisia pohjoiseen, serbialaisia etelään. Vuoden 1000 tienoilla valloitti Dalmatian rannikot Venetsia, jonka doget nimittivät itseään siitä lähtien Dalmatian herttuoiksi. Noin vuonna 1100 unkarilaiset valloittivat suurimman osan Dalmatiaa. Seuraavina vuosisatoina Venetsia kävi lakkaamattomia taisteluja kroatialaisia ja unkarilaisia vastaan Dalmatian omistamisesta, kunnes sen valta siellä vakiintui 1420. Turkkilaiset valtasivat 1500-luvulla osia Dalmatian sisämaasta, mutta luovuttivat ne Venetsialle 1699 ja 1718 rauhanteoissa. Dalmatia pysyi Venetsian hallussa tasavallan kukistumiseen asti 1797, jolloin se Campo Formion rauhassa annettiin Itävallalle. Vuonna 1805 Dalmatia liitettiin silloiseen Italian kuningaskuntaan, 1810 Napoleonin muodostamiin niin sanottuihin illyrialaisiin maakuntiin, 1814 uudelleen Itävaltaan. Vuonna 1816 se kruununmaaksi korotettuna sai kuningaskunnan arvonimen. Vuonna 1848 ja myöhemminkin slaavilaiset kansanainekset pyrkivät muodostamaan Dalmatiasta, Slovaniasta ja Kroatiasta eteläslaavilaista "kolmiyhteistä" kuningaskuntaa, mitä taas Dalmatian italialaiset vastustivat. Dalmatia kuului vuoden 1867 valtioasetuksen mukaan Itävalta-Unkarin monarkian Itävallan puoleiseen osaan. Asevelvollisuuden vastustamiseksi syntyi Etelä- Dalmatiassa kapinoita vuonna 1869 ja 1881.Dalmatsia, Tietosanakirja osa 2, palsta 138–139, Tietosanakirja Osakeyhtiö 1909 Ensimmäisessä maailmansodassa ympärysvallat lupasivat 1915 osan Dalmatiaa Italialle. Alue kuitenkin liitettiin Rapallon sopimuksen mukaan serbien, kroaattien ja sloveenien kuningaskuntaan lukuun ottamatta Zadarin kaupunkia, joka liitettiin Italiaan. Vuonna 1931 siitä tuli osa Jugoslaviaa. Toisen maailmansodan aikana Italia miehitti Dalmatian, ja siitä muodostettiin Dalmatian kuvernoraatti, johon liitettiin myös Italialle ennestäänkin kuulunut Zadar. Sodan päätyttyä alue palautettiin Jugoslavialle, johon myös Zadar vuonna 1946 liitettiin. Nykyisin Dalmatia kuuluu Kroatiaan, ja se on kehittymässä matkailualueena. Alueella sijaitsevat muun muassa merkittävät turistikaupungit Split ja Dubrovnik. == Lähteet == == Aiheesta muualla == *
Assarhaddon

Assarhaddon oli Assyrian kuningas 681–669 eaa. Hän oli edeltäjänsä Sanheribin nuorin poika. Kun hänet nimitettiin kruununprinssiksi, hänen veljensä yrittivät mustamaalata häntä, ja hän joutui maanpakoon luultavasti nykyisen Turkin alueelle. Kun Sanherib murhattiin vuonna 681 eaa., Assarhaddon marssitti armeijansa Niniveen niin nopeasti kuin pystyi. Hän voitti veljensä kuuden viikon sisällissodassa ja mestautti näiden kannattajat. Assarhaddon aloitti edeltäjänsä hävittämän Babylonin uudelleenrakentamisen ja kunnostutti pyhäkköjä myös vanhassa pääkaupunki Assurissa. Vuonna 671 eaa. Assarhaddon lähti sotaan Egyptiä vastaan ja valtasi nopeasti Ala-Egyptin. Egypti kapinoi kuitenkin heti assyrialaisten armeijoiden lähdettyä. Vuonna 669 eaa. Assarhaddon lähti Egyptiin uudestaan, mutta kuoli yllättäen saman vuoden syksyllä. Assarhaddonin jälkeen valtakunta hajosi kahtia: hänen toinen poikansa Shamash-Shum-Ukin tuli Babylonian kuninkaaksi ja nuorin poikansa Assurbanipal Assyrian kuninkaaksi. == Elämäkerta == Assarhaddon ei ollut niin kyvykäs johtaja kuin isänsä tai poikansa. Hänelle oli tyypillistä taikausko. Assarhaddonia vaivasi jokin sairaus koko hänen elinikänsä. Sotaretkiä johtivat kuninkaan sijasta kenraalit, mm. Shanabushu. Maan sisäinen poliittinen elämä kuohui ja kuningasta vastaan vehkeiltiin. Assarhaddon aloitti Babylonian jälleenrakennuksen, koska kuului Babyloniaan myönteisesti suhtautuneeseen puolueryhmään. Assarhaddonin armeija voitti arameaaliset ja elamilaiset. Skyytit ajoivat pohjoisessa kimmeriläisiä Assyrian kimppuun. Assarhaddon solmitutti diplomaattisen avioliiton skyyttipäällikkö Partatuan kanssa antaen tyttärensä puolisoksi, ja sai siten pohjoisen rauhalliseksi. Assahraddon teki rauhansopimuksen Elamin kuninkaan Urtakun kanssa. Ihmisen tarina, suuri maailmanhistoria osa 1, s. 485–488 Idässä Fraorteen johtamat meedialaiset yhdessä Urmiajärven seudun mannealaisten, jotka asuivat Ziwiyen ja Hasanlun seudulla, hyökkäsivät jatkuvasti Assyrian rajamaata vastaan. Siidonin kapina kukistettiin 677, ja Tyyroksen kuninkaan Baalin kanssa tehtiin vasallisopimus. Egyptin faarao, nubialainen Taharqa, oli epäsuosittu, koska oli ulkomaalainen. Alussa Taharkan joukot puolustautuivat Assyrian armeijaa vastaan, mutta pari vuotta myöhemmin kenraali Sha-Nabu-shu onnistui valtaamaan Egyptin kolmessa taistelussa. Egypti jaettiin 22 egyptiläisen hallitsemaan, assyrialaisten valvomaan alueeseen. Egyptissä puhkesi kapina, ja myös Assarhaddon lähti oman sotajoukkonsa kanssa Egyptiin, seuraten kanraali Sha-Nabu-shun armeijaa. Vakavasti sairas Assarhaddon kuoli ollessaan tällä matkalla kohti Egyptiä Syyriassa.Ihmisen tarina, suuri maailmanhistoria osa 1, s. 486–488 == Kuunpimennykset == Assarhaddonin Egyptin vastaisen kampanjan aikana vuonna 671 eaa. sattui kaksi täydellistä kuunpimennystä, 2. heinäkuuta ja 27. joulukuuta. Tämän vuoksi jotkut tutkijat ovat ehdotelleet vaihtoehtoisia hallitusaikoja hänelle.Leroy Waterman: Royal Correspondence of the Assyrian Empire, vol. I (1930-1936), s. 187 == Lähteet == Luokka:Assyrian kuninkaat
Mihail Margelov

Mihail Vitaljevitš Margelov (s. 1964) on venäläinen poliitikko. Hän on Venäjän kansanedustuslaitoksen ylähuoneen, liittoneuvoston, kansainvälisten asioiden valiokunnan entinen puheenjohtaja. Margelov on opiskellut Moskovan yliopiston Aasian ja Afrikan maiden instituutissa, toiminut Neuvostoliiton kommunistisen puolueen keskuskomitean kansainvälisen osaston kääntäjänä, opettanut arabiaa Neuvostoliiton turvallisuuskomitean korkeakoulussa sekä ollut toimittajana uutistoimisto TASSin arabiankielisessä toimituksessa. Vuosina 1990–1995 Margelov toimi yhdysvaltalaisissa konsulttitoimistoissa, mm. World Resourcesissa, Boston Consulting Groupissa sekä Bain and Companyssa avustaen itsenäisten valtioiden yhteisöön suuntautuvissa investointihankkeissa. Vuonna 1995 Margelovista tuli Video International Groupin projektipäällikkö tarkoituksena tukea Grigor Javlinskiä ja liberaalia Jabloko-puoluetta. Vuonna 1996 hänestä tuli Venäjän presidentti Boris Jeltsinin uudelleenvalinnan kampanjatoimiston mainonnan pääkoordinaattori ja marraskuusta 1996 Venäjän presidentinkanslian julkissuhteiden osaston päällikkö. Toukokuusta 1998 syyskuuhun 1999 Margelov toimi RIA-Novosti-tietotoimistossa. Lokakuusta 1999 syksyyn 2000 Margelov toimi Pohjois-Kaukasian tapahtumien tiedottamista varten perustetun Rosinformcenterin johtajana. Jeltsinin ilmoitettua luopuvansa presidentin tehtävistä 1999 lopussa ryhtyi Margelov tammikuusta maaliskuuhun 2000 hoitamaan Vladimir Putinin presidentinvaalikampanjassa avustamaan suhteissa ulkomaisiin joukkotiedotusvälineisiin. Margelov valittiin Pihkovan alueelta Venäjän federaation liittoneuvostoon 2000, minkä jälkeen hänestä tuli kansainvälisten asioiden valiokunnan jäsen. Marraskuussa 2001 hänestä tuli valiokunnan puheenjohtaja. Margelov antoi aktiivisesti Venäjän ulkopolitiikkaa koskevia lausuntoja, ja kommentoi esimerkiksi Martti Ahtisaaren Nobelia happamasti. Margelov toimi Euroopan neuvoston liittovaltuustossa 2002-2004 ja 2005-2009. == Lähteet == Luokka:Venäläiset poliitikot Luokka:Vuonna 1964 syntyneet Luokka:Elävät henkilöt
Frans II

Frans II tarkoittaa seuraavia hallitsijoita: *Frans II, Ranskan kuningas 1559–1560 *Frans II, Pyhän saksalais-roomalaisen keisarikunnan keisari 1792–1806 *Frans II, Molempain Sisiliain kuningas 1859–1860 *Frans II, keisari Frans I:n hallitsijanimi Toscanan suurherttuana 1737–1765.
Frans I

Frans I tarkoittaa seuraavia hallitsijoita: * Frans I, Itävallan keisari 1804–1835, joka hallitsi myös Pyhää saksalais-roomalaista keisarikuntaa nimellä Frans II 1792–1806 * Frans I, Pyhän saksalais-roomalaisen keisarikunnan keisari 1745–1760, Itävallan keisarinnan Maria Teresian puoliso * Frans I, Ranskan kuningas 1515–1547 * Frans I, Molempain Sisilian kuningas 1825–1830 * Frans I, Toscanan suurherttua 1574–1587 * Frans I, Liechtensteinin ruhtinas 1929–1938. == Katso myös == * Franciscus, vuonna 2013 valittu paavi, josta joskus käytetään virheellistä nimitystä Franciscus I.
Pärnunjoki

Pärnunjoki () saa alkunsa Järvamaan maakunnasta Pandiveren ylängöltä Roosna- Allikun alueelta ( on lähde), ja virtaa Paiden ja Türin kaupunkien kautta Pärnumaan maakuntaan laskien Itämereen Pärnunlahdella Pärnun kaupungin kohdalla. Mainitsemisen arvoisia sivujokia ovat Võhman ja Põltsamaan kaupunkien välistä alkunsa saava Navestijoki sekä Viljandin kaupungista alkava Raudnajoki. Molemmat joet laskevat Pärnujokeen Soomaan kansallispuiston alueella lähellä Toria. Pärnujoessa on paljon koskia, ja vähävetisenä aikana kivet törröttävät hankaloittaen melontaa. Matalapohjaiset kosket voi meloessa ylittää kanoottia koskessa vetäen. Tällöin sandaalit ovat hyvät jalassa. – Sindissä Pärnun ja Torin välillä on useamman metrin korkuinen pato, jonka pystyy kiertämään alavirtaan mentäessä oikealta puolelta maakannaksen yli. == Lähteet == Luokka:Viron joet * Luokka:Pärnumaa
Klooni

Klooni tarkoittaa eri yhteyksissä seuraavaa: *klooni, elollinen yksilö, joka on tehty geneettisesti identtiseksi toisen yksilön kanssa *kloonitietokone, jonkin tietokoneen pohjalta luotu toisen valmistajan yhteensopiva malli, kuten IBM-yhteensopivat tietokoneet *kloonipeli, videopeli, joka pohjautuu vahvasti matkittuna aiempaan peliin *kloonisotilas, hahmoja Tähtien sota -saagassa *Kloonit (The Clones), vuoden 1973 elokuva
Häntä

Häntä on selkärankaisen maaeläimen uloke eläimen takapuolen ja selän väliseudulla, jonkin verran peräaukon yläpuolella. Hännän sisällä kulkee luinen selkärangan jatke, joka on kiinni lantioluussa. Lintujen, kalojen ja selkärangattomien eläinten häntää kutsutaan pyrstöksi. == Hännän käyttötarkoitus == Joillakin eläimillä häntä on vain jäänne, mutta useilla sillä on selkeitä käyttötarkoituksia. Häntä voi olla tasapainoelin, kuten kenguruilla ja dinosauruksilla. Myös monet kissat pitävät itsensä tasapainossa juostessaan kovaa vauhtia. Lumileopardit puolestaan käyttävät pitkää tuuheaa häntäänsä nukkuessaan lämmikkeenä kasvojen edessä. Monet eläimet - esimerkiksi koiraeläimet - käyttävät häntää kommunikaatiovälineenä ja sosiaalisen arvojärjestyksen viestimiseen. Hännällä suojataan myös peräaukkoa loisilta ja roskilta. Moni iso eläin huitoo hännällä hyönteisiä. Jotkut liskot puolustautuvat lyömällä hännällään, toiset (esimerkiksi sisiliskot) taas pudottamalla sen sätkiväksi valesaaliiksi saalistajalle. Häntää voi käyttää myös viidentenä raajana. Monet kiipeilevät eläimet voivat ottaa tukevia otteita hännällään tai jopa roikkua häntänsä varassa. Liito-oravat puolestaan käyttävät häntäänsä peräsimenä ilmaliitojen aikana. Kalojen pyrstö on myös eräänlainen häntä ja sitä heiluttamalla ne voivat liikkua eteenpäin. Hännän englanninkielinen sana tail tarkoittaakin myös pyrstöä. Ristiriitaisesti käärmeen peräpäätä kutsutaan yleisesti sekä pyrstöksi että hännäksi. ==Häntä ihmisillä== Ihmisillä ja ihmisapinoilla ei ole häntää, vaan pelkkä luinen surkastuma, häntäluu, joka ei ulotu ruumiin ulkopuolelle. Tutkimuksessa on löydetty geeni, jonka ansiosta ihmisillä ei ole häntää. Vielä on jäljellä kysymys, miksi evoluutio suosi hännättömyyttä.Tutkijat löysivät biologisen syyn sille, miksi ihmisapinoilla ei ole häntää Tekniikan Maailma 22.9.2021 Erittäin harvoin käy niin, että vastasyntyneellä ihmislapsella on surkastunut häntä. Tällaiset hännäntyngät kuitenkin leikataan liki aina pois heti synnytyksen jälkeen. Pisin tunnettu häntä ihmisellä on ollut eräällä 12-vuotiaalla pojalla, noin 23 senttiä. Ilmiötä pidetään atavismina. Tutkijat löysivät arkistoista merkintöjä 195:stä tapauksesta, jossa ihmisellä oli häntä. Ihmisten häntiä on yritetty luokitella lukuisin eri tavoin 1800-luvun lopulta lähtien. == Lähteet == Luokka:Eläinten anatomia Luokka:Ruumiinosat
Linkitetty lista

Linkitetty lista on tietojenkäsittelytieteessä yksi ohjelmoinnissa käytettävistä perustietorakenteista. Se koostuu joukosta solmuja eli alkioita, jotka sisältävät tietokenttien lisäksi viittauksen (”linkin”) joko seuraavaan solmuun tai seuraavaan ja edelliseen solmuun. Linkitetyissä listoissa solmun voi lisätä ja poistaa vakioajassa. Linkitetty lista ei mahdollista hakua taulukon tapaisella suoralla haulla. Linkitetyt listat voivat olla yksisuuntaisia (yhteen suuntaan linkitettyjä), kaksisuuntaisia (kahteen suuntaan linkitettyjä) tai renkaaksi linkitettyjä. Linkitettyjä listoja pystyy toteuttamaan useimmilla ohjelmointikielillä. Lisp- ja Scheme-kielissä tietorakenne ja listaoperaatiot ovat sisäänrakennettuna. C- ja C++-kielissä linkitetyt listat on luontevaa toteuttaa osoittimien avulla. == Toteutus == Toisinen kuin lineaarinen lista (katso taulukko) linkitetty lista on joustavampi, koska muistivarauksen ei tarvitse olla peräkkäisistä muistipaikoista. Linkitetyssä listassa jokainen solmu sisältää linkin seuraavaan solmuun listassa. Ohjelma voi pitää yllä muuta tietoa listasta kuten sen pituuden. Tieto linkeistä voi vaatia hieman lisää muistia, mutta se voi myös säästää muistia, joka taulukossa olisi toistuvaa ja ei ole tarvetta varata muistipaikkoja joita ei tulla käyttämään. Lisäksi linkitetystä listasta on helppoa poistaa ja lisätä tietoa väliin muuttamalla linkkejä. Satunnaisiin paikkoihin viittaaminen on myös nopeampaa ja tietorakenteet voivat olla monimutkaisempia. Solmut voivat viitata toisiinsa seuraavasti ja ohjelman on tiedettävä mistä lista alkaa. ALKU -> (solmu 1) -> (solmu 2) -> (solmu 3) -> LOPPU Havainnollisempi esimerkki toteutuksesta: typedef struct solmu; struct solmu { int arvo; solmu *seuraava; // solmussa on linkki (osoitin) seuraavaan solmuun } solmu s1; solmu s2; s1.seuraava = &s2; // solmuun asetetaan seuraava solmu s2.seuraava = NULL; // viimeinen ei viittaa mihinkään solmuun == Lähteet == Luokka:Tietorakenteet